IZDANA SU RJEŠENJA O POVRATKU

Četvoricu iračkih migranta zatekla je policija u ponedjeljak ujutro u blizini sinjskog naselja Radošić nakon čega ih je privela u policijsku postaju i izdala im rješenje o povratu, doznaje se u splitsko-dalmatinskoj policiji.

"Jučer smo pronašli četiri osobe koje su bile u nezakonitom boravku na području Republike Hrvatske. Poduzet ćemo radnje sukladno Zakonu o strancima", kazala je Antonela Lolić iz PU splitsko-dalmatinske.

Dodala je da je četvoricu državljanina Iraka koji su prešli državnu granicu izvan graničnog prijelaza policija zatekla u ponedjeljak oko 10 sati.

Iračanima su nakon provedenog postupka izdana rješenja o povratku. Prema pisanju medija migrante su uhitili policajci iz postaje granične policije u Trilju nakon dojave građana.